Top Jacksonville Biological & Biomedical Engineering Online Degrees & Graduate Programs 2019+
Jacksonville Online Biological & Biomedical Graduate Programs & Graduate Schools Xander pak skuld op vorige regspan | Maroela Media
Adv. Niven Rai, Xander Bylsma se vorige regsverteenwoordiger. Foto: Mariné Lourens
Xander Bylsma (20) het Dinsdag gedurende sy tweede dag terug in die getuiebank op verskeie geleenthede sy vorige advokaat Niven Rai die skuld gegee oor inligting wat in die hooggeregshof in Mmabatho vir die eerste keer aan die lig gekom het.
Maroela Media het vroeër berig Bylsma het vandag vir die eerste keer erken dat hy en Sharnelle Hough mekaar gesien het ure voor sy en haar vriendin Marna Engelbrecht dood is.
Staatsaanklaer Johan Smit wou weet waarom die hof nou eers daarvan te hore gekom het waarna Bylsma geantwoord het dat hy dit reeds vantevore aan Rai gesê het.
Die verhoor het vandeesweek hervat nadat dit in Mei uitgestel is toe Rai en ander regsverteenwoordigers van Bylsma saak onttrek het weens ŉ vertrouensbreuk. Dit was die tweede regspan wat van die saak onttrek het.
“Het jy nie gedink dit was nodig om Rai daaraan te herinner om destyds aan [die private speurder Chris] Saunders te sê dat jy vir Sharnelle daardie aand gesien het nie?” wou Smit weet.
“Ek het vir hom alles gedurende ons konsultasie vertel. Ek weet nie hoekom hy dit nie aan Saunders gesê het nie.”
Smit wou toe weet waarom hy nie vir Rai daaroor aangespreek het nie waarop die beskuldigde geantwoord het dat, sover hy kan onthou, hy dit in sy notas aan Rai gerig het.
“So moet ons verstaan dat Rai nie sy werk ordentlik gedoen het nie?” wou Smit weet.
“Ek sal nie dit sê nie. Hy het dit seker net nie belangrik geag nie,” het Bylsma geantwoord. “Ek was bietjie bekommerd, maar hy het my gerusgestel dat alles in die verhoor sou uitkom.”
Xander Bylsma Dinsdag in die hof. Foto: Tania Heyns
Smit het tydens vandag se kruisondervraging weereens gefokus op die gesprek tussen Xander en Saunders wat die dag van sy inhegtenisneming in ŉ bakkie op pad na die polisiestasie in Vryburg plaasgevind het. Dié bandopname is al ŉ geruime tyd ŉ besprekingspunt en ŉ binneverhoor is tans aan die gang om die toelaatbaarheid van ŉ bekentenis wat Bylsma later voor die polisie gemaak het asook die uitwysings te bepaal.
Die staat voer aan Bylsma het in die bandopname erken dat hy Sharnelle en Marna vermoor het. Die verdediging voer aan Bylsma is voorgesê wat om te sê.
Bylsma het gedurende die kruisondervraging vandag voet by stuk gehou dat Saunders hom voorgesê het om dit wat in die bandopname gehoor kan word, te sê. Hy het verduidelik dat hy Saunders se opdragte uitgevoer het uit vrees vir sy ouers se lewe.
Hy het verduidelik dat hy destyds gedink het dat Saunders ook betrokke kon wees by die doodsdreigemente wat sy ouers ontvang het. “Ek het vaagweg gedink dit kan moontlik Saunders ook wees. Stefaans [Engelbrecht, Marna se pa] het spesifiek vir Saunders gebel en ek het gedink dat as hy die boodskap oordra, dan moet hy ook betrokke wees,” het hy verduidelik. “ŉ Mens dra nie so ŉ storie oor en kan dan nie betrokke wees nie.”
Smit wou toe weet dat indien hy die waarheid praat oor die bekentenis in die bakkie, waarom Rai dan nie Saunders vroeër onder kruisondervraging in die hof daaroor uitgevra het nie.
“Besef jy dat die dreigemente [aan jou ouers] nooit deur Rai aan Saunders voorgehou is nie? Hoekom het jy nie vir Rai herinner oor wat Saunders gedoen het nie? Hoekom het jy hom nie herinner om dit aan Saunders voor te hou in die hof nie?” wou Smit by Bylsma weet.
“Ek hét gedink dit is belangrik en hét dit vir Rai gesê.”
“In die hof?” wou Smit weet.
“Het mnr. Rai dan jou instruksies geïgnoreer?”
Adv. Sakkie Nel gesels met sy kliënt Xander Bylsma nadat die hof Dinsdagmiddag verdaag het. (Foto: Tania Heyns/Maroela Media)
“Mnr. Bylsma, jy skilder ŉ prentjie dat mnr. Rai onbevoeg was en nie jou instruksies gevolg het nie.”
“Ek sê nie hy is ŉ slegte advokaat nie. Hy het net ŉ paar kritiese punte uitgelaat wat ek en my ouers beklemtoon het.”
“Dit is nie ŉ paar punte nie, dit is moontlik die belangrikste,” het Smit gesê.
Die verhoor hervat Woensdag om 10:00. Bylsma bly steeds in Mmabatho in aanhouding. Die saak word deur regter Ronald Hendricks aangehoor.
Waarom klink hierdie jongman se argumente vir my so baie soos Zuma s’n?Albei het geheueverlies en beskuldig ander mense vir hulle doen en late….
Die eintlike kritiese punt wat hy mis, is die Dade wat hy gepleeg het!!!
“Maroela Media het vroeër berig dat Bylsma het vandag vir die eerste keer herken het dat hy…..”
Gelees in die berig. Daar is een te veel “het” in die sin.
Hierdie outjie is presies dieselfde as daai Griekwastad klong…
Hy blameer alles en almal vir wat hy aanvang. Neem geen verantwoordelikheid nie. Laat my nogal dink aan die Waterkloof 4 seuns. Sterkte vir die families van die slagoffers.